Wyoming

WyomingsīBí-kokê chi̍t-êchiu.Cheyennesī i êsiú-húkap siāng toā ê siâⁿ-chhī.
Wyoming ê pak-pêng sīMontana, tang-pêng ūSouth DakotakapNebraska, lâm-pêng sīColorado, sai-lâm-pêng sīUtah, tī sai-pêng koh ūIdaho. Chiàu biān-chek kè-sǹg, Wyoming sī Bí-kok tē 10 tōa ê chiu-hūn, ū 243,340 pêng-hong kong-lí, koah hun 23-ê kūn.
Wyoming sīTōa Pêng-goân(Great Plains) kapRocky Soaⁿ-lêngsio-oa̍h ê só͘-chāi chi it. Chia pún-sin sī chi̍t phìⁿ hō͘ chi̍t kóa sôaⁿ-lêng chhiat hun êkoân-phiâⁿ.
Pak Bí-chiu êTāi-lio̍k Hun-chúi-kàiùi pún chiu tiong-iong pō͘-hūn chun kòe lâm-pak hong-hiòng. Hun-chúi-kài hiòng tang sio̍kMissouri Hôchúi-hē, siōng-bóe lâu ji̍pBe̍k-se-ko Oan; sai-pak hit pêng ūSnake Hô, i āu-piah ē chiapColumbia Hô, siāng bóe lâu ji̍pThài-pêng-iûⁿ; lēng-gōa, koh ū chi̍t hūn sī keng-kòeGreen Hôji̍pColorado Hôchúi-hē, liáu-āu lâu hiòngCalifornia Oan.
Apsáalooke,Arapaho,Lakota, kapShoshone, sī pe̍h-lâng lâi-kàu í-chêng tī Wyoming chit ūi teh seng-oa̍h ê bîn-cho̍k.
Wyoming ê sai-lâm-pêng pat sīSe-pan-gâ Tè-kokê chi̍t hūn, āu-lâi koh piànBe̍k-se-koêAlta California.Hoat-kok-hēêCanada-lângmā tī 18 sè-kí sî hiòng chit ūi hoat-tián, lâu--lo̍h-lâi chi̍t kóa Hoat-kok-sek ê tē-hō-miâ.
1807 nî,John Coltertī Hoat-kok Canada-lângToussaint Charbonneaukap Shoshone-lângSacagaweaan-á-bó ê niá-chhōa hā tùi pún tē ū liáu kì-lio̍k.
Robert Stuartchit tīn lâng tī 1812 nî hoat-kìⁿSouth Passsoaⁿ-khiah, āu-lâi lâng ēng-lâi î-bîn cháu bé-chhia ê lō͘-sòaⁿOregon Trailtùi chia keng-kòe. 1950 nî,Jim Bridgerkoh chhōe tio̍hBridger Pass, sī 1868 nîLiân-ha̍p Thài-pêng-iûⁿ(Union Pacific Railroad) kap kúi-a cha̍p nî āu chiu-chè kong-lō͘ só͘ keng-kòe ê lō͘-sòaⁿ. Bridger mā thàm-châ liáuYellowstonejî-chhiá chéng-lí pò-kò.
Put-koán sī Bridger ia̍h chìn-chêng ê Colter, in ê pò-kò lóng ū chi̍t chām hong tòng chò sī khong-sióng kò͘-sū.
"Wyoming" chi̍t-ê miâ sī 1865 nîOhiochiòng-gī-goânJames Mitchell Ashleythê-àn khai-siatWyoming Léng-thó͘sî tùiPennsylvaniaêWyoming Valleysó͘ hō--lâi.
Kàu liáu 1867 nî, Liân-ha̍p Thài-pêng-iûⁿ thih-lō͘ thong lâiCheyennesiâⁿ, Wyoming Léng-thó͘ koh tī 1868 nî 7 goe̍h 15 kiàn-li̍p. Wyoming ê khòng-sán chhiūⁿ hū-kīn ê Colorado hia hong-hù, chóng-sī mā pat tī 1867 nîSouth Pass Cityhongkim-áê khai-chhái. Lēng-gōa chiu lāi mā ū hiat-kiàntângkhòng.
Wyoming ê tiúⁿ-koaⁿJohn Allen Campbelltī 1869 nî 12 goe̍h 10 ji̍t thong-kòe cha-bó͘ tâu-phiò-koân, sī choân kok thâu chi̍t-ê ū lú-sèng chham-chèng-khoân ê léng-thó͘ (mā pí só͘-ū ê chiu khah chá). Liáu-āu, Wyoming mā chhut liáu kúi-a ūi hoat-chèng kài ê lú-sèng sian-chìn, phì-hû thâu chi̍t-ê cha-bó͘ pôe-sím (jury) téng-téng.
Bí-kok tī 1872 nî ùi Wyoming sai-pak khai-siatYellowstone Kok-ka Kong-hn̂g, sī sè-kài thâu chi̍t chō. Kàu 1890 nî, Wyoming hong siat chò Bí-kok tē-44 ê chiu.
1892 nî chiu lāi hoat-sengJohnson Kūn Chiàn-cheng(Johnson County War), sī tong-sî chhī-gû-gia̍p hiòng kēng-cheng-chiá ēng-peng só͘ chō-sêng ê chhām chháu-tê-lâng chi kan ê chhiong-tu̍t.
Kun-kùBí-kok Phó͘-cha Kio̍kê ko͘-sǹg, Wyoming tī 2015 nî 7 goe̍h 1 ji̍t ê jîn-kháu ū 586,107, pí 2010 nî phó͘-cha chu-liāu ke 3.99%.
Àn-chiàu 2010 nî phó͘-cha, jîn-kháu lāi-bīn 90.7% sī Pe̍h-lâng, 0.8% sī O͘-lâng ia̍hHui-chiu-hē Bí-kok-lâng, 2.4% sīBí-kok Indian lângia̍h Alaska Goân-chū-bîn, 0.8% sīA-chiu-hē Bí-kok-lâng, 0.1% sī Hawaii Goân-chū-bîn ia̍h kî-tha THià-pêng-iûⁿ Tó-bîn, 2.2% sī nn̄g cho̍k í-siōng lâi-goân, 3.0% sī kî-tha. Hia chóng jîn-kháu lāi-bīn, ū 8.9% sī Se-pan-gâ-hē (HispanickapLatino).
Nā chiàu 2000 nî phó͘-cha, Tek-kok-hē ū 26.0%, Eng-lân-hē ū 16.0%, Ài-ní-lân-hē ū 13.3%, Lo̍k-ui-hē ū 4.3%, Sūi-tián-hē ū 3.5%.
Wyoming tī 2015 nî êGDPsī 39,864 pa̍h-bān bí-kim.Chiàu 2015 nî ê chu-liāu, pún chiu siāng-chē jîn-kang ê khang-khòe sīsió-bē-gia̍p.Tī 2016 nî 12 goe̍h chiu lāi ê sit-gia̍p-lu̍t sī 4.8%
Wyoming ê khòng-gia̍p sán-phín ūmûi-thòaⁿ,thian-jiân-khì,mûi-chn̂g methane(coalbed methane),chio̍h-iû,uranium, kaptrona. Lông-sán ê hong-bīn chú-iàu ūchhī-gû,taⁿ-chháu(hay),tiⁿ-chhài(sugar beets),tōa-be̍h,sió-be̍hkapiûⁿ-mn̂gténg khoán.